Predkladacia správa 

V dňoch 15.-16.6.2001 sa v Gteborgu uskutočnilo formálne zasadnutie Európskej rady, ktoré bolo venované najmä problematike rozširovania únie, budúcnosti Európy a Stratégii o trvalo udržateľnom rozvoji. Program sumitu EU sa zároveň zaoberal hospodárskou agendou nadväzujúcou na štokholmský summit, otázkou vnútorných záležitostí a spravodlivosti, ako aj obrannou a bezpečnostnou agendou, transatlantickými a vonkajšími vzťahmi. 

Európska únia pozvala na spoločný obed v druhý deň sumitu predsedov vlád kandidátskych krajín s predstaviteľmi členských krajín, počas ktorého predseda Európskej rady G.Persson oboznámil prítomných s priebehom a závermi sumitu EÚ.

Európska rada konštatovala, že proces rozširovania EÚ je nezvratný a plnenie Road map by mohlo do konca roku 2002 umožniť ukončenie prístupových rokovaní s pripravenými kandidátskymi krajinami tak, aby sa mohli v roku 2004 zúčastniť volieb do Európskeho parlamentu ako členské krajiny.